Həbibə Allahverdiyeva

Həbibə Rəşad qızı Allahverdiyeva () — Azərbaycan rəssamı, sənətşünaslıq üzrə fəlsəfə doktoru, Naxçıvan Muxtar Respublikası əməkdar rəssamı, millət vəkili, Naxçıvan Muxtar Respublikası Ali Məclisinin V, VI, VII çağırış deputatı, dəniz altında rəsm çəkən ilk azərbaycanlı qadın rəssam.

 Həyatı 
Allahverdiyeva Həbibə Rəşad qızı 1981-ci il 9 iyunda Naxçıvan MR Şahbuz rayonun Külüs kəndində anadan olub. 1998–2002-ci illərdə Naxçıvan Dövlət Universiteti İncəsənət fakültəsinin Təsviri incəsənət ixtisasında bakalavr, 2002–2004-cü illərdə magistr pilləsində təhsil almışdır. 2001–2005-ci illərdə M. T. Sidqi adına Naxçıvan Dövlət Kukla Teatrında kukla rəssamı vəzifəsində çalışmışdır. 2019-cu ildə Təsviri incəsənət kafedrasının müdiri vəzifəsində çalışır. 2005-2012 illərdə Naxçıvan Dövlət Universiteti Təsviri incəsənət kafedrasında müəllim, 2012-ci ildə baş müəllim vəzifəsində., 2019-2020-ci illərdə Naxçıvan Dövlət Universiteti Təsviri incəsənət kafedrasının müdiri vəzifəsində çalışıb. 2019-2020-ci illərdə Naxçıvan Müəllimlər İnstitutunda İncəsənət kafedrasının baş müəllimi, 2021-ci ildə institutun dosenti, 2020-2022-ci illərdə İncəsənət kafedrasının müdiri vəzifəsində çalışıb. 2022-2023-cü illərdə Naxçıvan Müəllimlər İnstitutu İxtisasartırma və yenidənhazırlanma üzrə prorektor vəzifəsində çalışıb. 2023-cü ildən Naxçıvan Müəllimlər İnstitutunun İncəsənət kafedrasının müdiridir.

 Fəaliyyəti 
2010-cu ildə Azərbaycan Rəssamlar İttifaqının üzvü olub.

2014-cü ildə Naxçıvan Muxtar Respublikası əməkdar rəssamı fəxri adına layiq görülmüşdür.

2013-2018-ci illərdə Azərbaycan Dövlət Rəssamlıq Akademyasının dissertantı olmuşdur və 2018-ci ildə Azərbaycan Dövlət Rəssamlıq Akademiyasında sənətşunaslıq üzrə fəlsəfə doktorluğu üzrə dissertasiyasının müdafiə etmişdir. 2019-cu ildə Təsviri incəsənət ixtisasında, sənətşünaslıq üzrə fəlsəfə doktoru adını almışdır.

60-dan çox elmi məqalənin, 1 metodik vəsaitin (“İbtidai siniflərdə təsvi incəsənət və onun tədrisi metodikası fənninin “Naturadan rəsm” üzrə məşğələlərində praktik işlərin yerinə yetirilməsinə dair”, 2024), 1 dərs vəsaitinin (Rəngkarlığın əsasları, 2022) , 2 monoqrafiyanın (Naxçıvan teatrının səhnəqrafiyası, 2022;  Naxçıvan mövzusu rəngkarlıq və qrafikada, 2025) müəllifidir.

2015-ci il V çağırış, 2020-ci il VI çağırış, 2024-cü il VII çağırış Naxçıvan Muxtar Respublikası Ali Məclisin deputatıdır.

 Fərdi sərgiləri 
2002-ci ildə may ayında Naxçıvan Dövlət Universitetində sərgi salonunda.

2008-ci il 6 mart Naxçıvan Dövlət Universitetində sərgi salonunda Beynəlxalq Qadınlar gününə həsr olunmuş fərdi sərgi.

2011-ci il 18 noyabrda Naxçıvan MR B. Kəngərli adına sərgi salonu "Payız düşüncələri" adlı fərdi sərgi.

2017-ci il 8 may Naxçıvan Rəssamlar Birliyinin B. Kəngərli adına sərgi salonunda Ulu öndər Heydər Əliyevin xatirəsinə həsr olunmuş "Rənglərdə zamanın təcəssümü" adlı fərdi sərgi.

2017-ci il 20 iyun Bakıda Azərbaycan Rəssamlar İttifaqının V. Səmədova adına sərgi salonunda keçirilən "Nuh yurdunun rəngləri" adlı fərdi sərgi.

2021-ci il 09 iyun Naxçıvan MR B.Kəngərli adına sərgi salonunda Qadın-gözəlliyin və tarixin sədası adlı sərgi.

 Qarışıq sərgiləri 
2002-ci ildən indiyədək Muxtar Respublikada keçirilən qarışıq sərgilərdə iştirak edir.

2000-ci il oktyabrında ABŞ, Ford Xatirə Kitabxanası.

2000-ci il oktyabrında ABŞ, Calumet.

2001-ci ildə ABŞ, Avrasiya Konfransı.

2001-ci il apreldə ABŞ, Şimal-Qərqi İndiana Dünya Ticarət Birliyi, "Perdue" Universiteti.

2001-ci il mayda ABŞ Təşəbbüskarlar Ticarət sərgisi.

2009-cu il Türkmənistan Respublikası.

2011-ci ildə Bakıda V. Səmədova adına sərgi salonunda keçirilən Naxçıvan rəssamlarının sərgisi.

2012-ci il iyunda Türkiyə Respublikası Qars-Qafqaz Universiteti.
Naxçıvan MR-da 2012, 2014, 2016, 2018-ci illərdə keçirilən "Naxçıvan-Bəşəriyyətin beşiyi" adlı Beynəlxalq rəsm festivalı.

2018-ci il Türkiyənin Muğla — Fetihe şəhərində keçirilən "Dənizlərimiz, rənglərimiz" adlı sualtı rəsm festivalında sualtında rəsm çəkən ilk azərbaycanlı qadın rəssam olmuşdur.

2019-cu il. Türkiyə. Muğla -Fetihede "Dənizlərimiz-Rənglərimiz" adlı II sualtı rəsm festivalında iştirak etmişdir.

2019-cu ildə Türkiyə Ərzurum şəhərində keçirilən qarışıq sərgidə iştirak etmişdir.

2019-cu ildə Naxçıvan Muxtar Respublikasının 95 illik yubileyi münasibətilə Türkiyənin Trabzon şəhərində keçerilən sərginin iştirakçısı olmuşdur.

2021-ci ildə Türkiyə Respublikasının Bitlis vilayətinin Ahlat rayonunda Malazgird Zəfərinin (1071-ci il) 950 illik yubileyi münasibəti ilə keçirilən sərgidə iştirak etmişdilər.

2022-ci il (15 iyul) Türkiyənin Qaziantep Universitetində Gözəlsanatlar fakultəsinin “15 Temmuz Demokrasi və Milli Birlik Günü” nə həsr olunmuş beynəlxalq sərgi.

27.10.2023. Türkiyənin Çorum şəhrində Naxçıvan Rəssamlar Birliyilə Ümummilli lider Heydər Əliyevin və Türkiyə Cumhuriyyətinin 100 illiyinə həsr olunmuş Türkiyə-Azərbaycan Qardaşlıq sərgisi.

31.10.2023. Türkiyə. Ərzurum şəhərində Naxçıvan Rəssamlar Birliyinin və Azərbaycanın Qarsdakı Baş Konsulluğu tərəfindən Türkiyə Cümhuriyyətin və Ulu öndər Heydər Əliyevin 100 illiyi münasibətilə rəsm sərgimiz.

24 oktyabr 2023. Türkiyə Cumhuriyyətinin 100 ilinə həsr olunmuş "Yaşasın Cumhuriyyət" onlayn beynəlxalq sərgi.

22-24 noyabr 2023 Beynəlxalq Öyrətmənlər gününə həsr olunmuş onlayn sərgi. Türkiyə

04-06 dekabr 2023 Türkiyə İğdır şəhərində “İğdır mənzərələri” adlı plener-sərgi

Yaradıcılığında qrafika və rəngkarlığın mənzərə, portret, tematik şəkil, natürmort janrı yer almışdır.

 Kitab tərtibatları 
2001-ci ildə Elbəyi Maqsudovun "Ürək bir dünyadır" kitabına, 2012-ci il Vaqif Məmmədovun  “Dənizə qar yağırdı” şeirlər kitabına, 2017-ci ildə Elbəyi Maqsudovun "Poetik-praktik Azərbaycan dili" adlı şeirlər kitabına, 2021-ci ildə Rəşad Allahverdiyevin "İdealım" kitabına, 2022-ci ildə Qafar Qəribin "Bu gün, bu saat, bu an..." kitabına bədii tərtibat vermişdir.

 Səhnəqrafiya 
2002-ci ildə M. T. Sidqi adına Naxçıvan Dövlət Kukla Teatrında Bayram İsgəndərlinin "Xeyirxah kirpi" tamaşasının rəssamı olmuşdur.

 İstinadlar 

 Xarici keçidlər 
 Həbibə Allahverdiyeva

Kateqoriya:Azərbaycan rəssamları
Kateqoriya:Naxçıvan Dövlət Universitetinin məzunları
Kateqoriya:Azərbaycanlı rəssamlar
Kateqoriya:Azərbaycan Rəssamlar İttifaqının üzvləri
Kateqoriya:Naxçıvan Muxtar Respublikası Ali Məclisinin V çağırış deputatları
Kateqoriya:Naxçıvan Muxtar Respublikası Ali Məclisinin VI çağırış deputatları
Kateqoriya:Naxçıvan Muxtar Respublikası Ali Məclisinin VII çağırış deputatları